Sodba Splošnega sodišča (prvi senat) z dne 23. oktobra 2012 – Vanhecke proti Parlamentu
(Zadeva T-14/09)
„Privilegiji in imunitete – Poslanec Parlamenta – Odvzem imunitete – Ničnostna tožba – Prenehanje pravnega interesa – Ustavitev postopka“
Ničnostna tožba – Fizične ali pravne osebe – Pravni interes – Nujnost obstoječega in dejanskega interesa – Tožba za razglasitev ničnosti odločbe o odvzemu imunitete poslancu Evropskega parlamenta – Nacionalni kazenski postopek, ki se konča z odločbo o ustavitvi postopka – Nacionalna sodna odločba, ki postane pravnomočna po vložitvi tožbe za razglasitev ničnosti – Prenehanje pravnega interesa – Ustavitev postopka (člen 230 ES; Poslovnik Splošnega sodišča, člen 113) (Glej točke od 23 do 29.)
Predmet
Predlog za razglasitev ničnosti odločbe Evropskega parlamenta z dne 18. novembra 2008 o odvzemu poslanske imunitete tožeči
stranki
Izrek
1.
Postopek glede te tožbe se ustavi
2.
Vsaka stranka nosi svoje stroške.